Nog ‘n fokken miracle | Watkykjy
Watkykjy staan op 61,814 post views in totaal sedert 1 November, 2019.
griffinNog ‘n fokken miracle 02.10.2011 Zoutpansberger | News | Louis Trichardt se eie Fast and the Furious?
[Kliek hier vir videogreep]
Die jaers jaag dan so vinnig as hulle kan van dié kruising tot by die Eltivillas kruising om te kyk wie die vinnigste is. Daar is ‘n wye verskeidenheid van deelnemers, wat in alles van ‘n skedonk Citi Golf tot ‘n Ford Focus ST insluit. Die verdedigende kampioen ry ‘n warmgemaakte Nissan 1400 bakkie. Daar is selfs motorfietse en vrouelike jaers wat ook hul vernuf toets.
Die Zoutpansberger het ‘n maand lank na dié “wedrenne” gaan kyk, nadat ‘n versoek van ‘n ouer wie se kind self daaraan deelgeneem het en in ‘n ongeluk was, ontvang is. Die kind was gelukkig die wettige ouderdom en het nie seergekry nie. Volgens die ouer, wat graag anoniem wil bly, word daar nie gejaag vir geld nie, maar eerder vir spogregte en om te kyk wie se voertuig die beste verbeterings het.
Die renjaers het ook ‘n Facebook-blad, Louis Trichardt Racing. Op hierdie blad is dit duidelik dat die groep jaers al lank aktief is in die dorp. Daar word glo al vanaf 2012 wedrenne gehou. Verder waarsku die deelnemers mekaar ook as die polisie te aktief is, en dan word ‘n resies afgestel. Op 12 Desember 2014 was daar ‘n inskrywing van ‘n jaer dat die komende Sondag se resies afgestel is, nadat hy “inligting van die polisie ontvang het dat die polisie die jaers gaan inwag, nadat iemand se ma gaan kla het by die polisie oor die vorige Sondag se ongeluk.”
Hul eerste “baan” was die aanloopbaan op die munisipale vliegveld buite die dorp.
Die N1, vind mens uit as jy gesels met van die deelnemers, was die enigste ander “veilige” opsie toe die jaers weggejaag is van die vliegveld af en ‘n nuwe heenkome moes soek in November verlede jaar. Sedertdien word daar elke Sondagaand resies gejaag, behalwe as dit reën.
In die tyd wat die koerant na die “wedrenne” gaan kyk het, is een afgestel weens reën, maar nog nie een keer omdat die polisie of verkeerspolisie in die omgewing was nie. Party aande het die wedrenne, by meer as een geleentheid, reg onder die polisie se neuse plaasgevind. In een geval het ‘n vangwa, wat in die teenoorgestelde rigting op pad was, by die kruising stilgehou juis toe twee jaers net weggetrek het. Lede van die Soutpansberg Dorpswag is ook opgemerk by die resies, en die koerant het verneem dat van die lede ook soms daaraan deelneem.
Ongelukkig was die renjaers nie so openlik soos op hul geslote Facebook-blad toe die koerant hulle genader het vir kommentaar nie. Niemand wou amptelik iets sê of hul naam genoem hê in die koerant nie. Die Facebook-blad se administreerder wou niks anders sê as om die koerant uit te nooi na ‘n resies toe nie.
“Man, ons doen dit net vir die fun ... dis ‘n sport ... en hier is in elk geval niks anders om te doen in die dorp nie,” het een deelnemer gesê. ‘n Ander toeskouer met wie die koerant gepraat het, meen dit is onskuldige pret waarmee die dorp se jeug hul besig hou. “Hulle doen niks verkeerd nie, en ek sal eerder verkies dat my kind race as wat hy iewers by ‘n kuierplek gaan sit en suip,” het dié ondersteuner gesê.
Die Makhado Polisie is vandeesweek genader vir kommentaar en hulle het bevestig dat daar ondersoek ingestel sal word as iemand ‘n klag indien. “Die mense wat verantwoordelik is vir wetstoepas­sing op die N1 is eintlik die verkeersmense,” het polisiewoordvoerder konst. Irene Radzilane gesê.
Verder is mnr. Anton Peyper van die dorpswag ook gevra oor lede wat deelneem aan onwettige aktiwiteite. Hy het Woensdag gesê dat hy nie bewus is van lede wat deelgeneem het aan ‘n resies nie, maar wel van lede wat gaan kyk het na van die wedrenne. “Hierdie lede het egter in hul privaat kapasiteit na die resies gaan kyk, en nie as lede van die dorpswag nie,” het Peyper gesê.
Die provinsiale verkeersdepartement is ook genader vir kommentaar, nadat die Makhado Munisipaliteit se verkeersafdeling aangedui het dat hulle geen jurisdiksie het op ‘n nasionale pad nie. Teen druktyd is daar nog gewag op die Limpopo Departement van Paaie en Vervoer se woordvoerder, me. Kakgiso Montana, vir kommentaar nadat ‘n e-pos aan haar gestuur is.
Landie Smit • 5 years ago
Racing and sport on public roads:
• is a source of danger to traffic
• is a threat to innocent drivers on our roads
• it may obstruct or disrupt the normal flow of traffic
• is quite reckless and dangerous
• people who engage in street racing end up being injured
• the driver is driving the motor vehicle without reasonable consideration for other persons using the highway
• the driver is likely to cause harm to an individual or likely to distract, startle or interfere with users of the highway
• drivers often reach speeds of over 180 km, and at that kind of pace, while exhilarating, has often been a recipe for disaster
• street racing and stunting are dangerous activities that greatly increase the likelihood of a crash causing death or serious injury.
• racing activities also pose a significant risk of substantial damage to public roads and private property
• Sometimes, it's the driver or passenger of the car that is racing who gets killed, but often times its innocent bystanders or drivers of other cars who are killed by the reckless teens who engage in a highly dangerous activity.
• the faster you drive, the harder you will hit any obstacles (vehicles, pedestrians etc.) and the more severe the crash
• at high speed, the effectiveness of safety devices such as air bags and safety belts is compromised
• the faster you drive the trickier it is to avoid an accident
• driving at high speed is more difficult as the driver’s visual field is reduced and peripheral vision is restricted
• Driving at high speed places strain on tyres and brakes. This increases the risk of failure, which increases the risk of an accident.
Dangerous Driving is a criminal offense, and if convicted, drivers can expect additional fines and possibly a jail sentence.
Are we going to have to wait for a human fatality?
A ban of the racing on public roads is needed before there is a serious incident!!!
Zelmari Lombard • 5 years ago
Julle is besig om n onnodige bohaai op te skop met die Louis Trichardt racing.